b'\n_START_ARTICLE_\nVojna psihologija\n_START_PARAGRAPH_\nVojna psihologija je grana primijenjene psihologije koja istra\xc5\xbeuje psihologijske probleme u vojsci i ratovanju, i bavi se primjenom psihologijskih spoznaja, metoda i tehnika u tim podru\xc4\x8djima.\n_START_SECTION_\nPrimjena\n_START_PARAGRAPH_\nOsobito se bavi prou\xc4\x8davanjem i pra\xc4\x87enjem \xc4\x8dimbenika psihi\xc4\x8dke bojne spremnosti, selekcijom i klasifikacijom vojnog osoblja, vojnopsihologijskom izobrazbom i pripravom vojnika, do\xc4\x8dasnika i \xc4\x8dasnika za bojna djelovanja i vojni\xc4\x8dki \xc5\xbeivot, psihi\xc4\x8dkom prevencijom, potporom i skrbi, pojedina\xc4\x8dnim radom i savjetovanjem s vojnim osobama potrebitim psiholo\xc5\xa1ke pomo\xc4\x87i, problematikom psiholo\xc5\xa1kog rata, razvoja\xc4\x8denjem (demobilizacijom) zbog psihi\xc4\x8dkih tegoba, psihologijskim problemima izradbe novog oru\xc5\xbeja i opreme, ali i mnogim drugim va\xc5\xbenim podru\xc4\x8djima." (Pavlina, Komar, Knezovi\xc4\x87 i Filjak, 2000)'